《和杜枢密雪》
宋代·吴泳

一自金銮陡下坡，更无津可问明河。
云蒸黄野风寒薄，雪皎皓庭幽思多。
高艳未能攀屈宋，寒灰聊复拨阴何。
聚星堂上如相问，竟日长鑱对短蓑。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。